উত্তৰ লখিমপুৰত কালি সংঘটিত এক শোকাৱহ পথ দুৰ্ঘটনাত এগৰাকী স্কুলীয়া ছাত্ৰীয়ে তেওঁৰ বাওঁ হাতখন হেৰুৱাবলগীয়া হয়। ছাত্ৰী গৰাকীয়ে বিদ্যালয়ৰ পৰা আহি থকা অৱস্থাত এখন ট্ৰাকে খুন্দিওৱাৰ ফলত উক্ত দুৰ্ঘটনাটো সংঘটিত হয়।
প্ৰাপ্ত তথ্য মতে উত্তৰ লখিমপুৰ সদৰ আৰক্ষী থানাৰ মাত্ৰ কিছু মিটাৰ আঁতৰত অৱস্থিত লীলাৱতি বৰদলৈ হিন্দী হাইস্কুলৰ সমীপত সংঘটিত এই পথ দুৰ্ঘটনাটোত নকাৰি হাইস্কুলৰ নবম শ্ৰেণীৰ ছাত্ৰী কৰবি সন্দিকৈক কালি আবেলি এ এছ ০১ এফ চি ৬৯৬১ নম্বৰৰ তীব্ৰ বেগী ট্ৰাকখনে পিছফালৰ পৰা খুন্দা মাৰে।
সেই সময়ত ছাত্ৰী গৰাকীয়ে বিদ্যালয়ৰ পৰা চাইকেল চলাই ঘৰলৈ আহি আছিল।
পিছত গুৰুতৰভাৱে আহত কৰবি সন্দিকৈক নগৰৰে এখন ব্যক্তিগত হস্পিতালত ভৰ্তি কৰোৱা হয় যদিও আঘাত গুৰুতৰ হোৱাত চিকিৎসকে তেওঁৰ বাওঁ হাতখন দেহৰ পৰা বিচ্ছিন্ন কৰি দিবলৈ বাধ্য হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
